TIKOS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

11.számú

RENDKÍVÜLI NYILVÁNOS ÜLÉS JEGYZŐKÖNYV

HATÁROZATAI

75/2011./X.5./kt.határozat:



- 3.napirendként Egyéb ügyek felvétele







   a rendkívüli ülésen tárgyalandó napi-







   rendek közé

76/2011./X.5./kt.határozat:



- 2011.év október 5-i rendkívüli nyilvános







   ülés napirendjének elfogadása

77/2011./X.5./kt.határozat:



- Marcali Kistérség Hatósági-Igazgatási







   Társulás Társulási Megállapodásának







   módosítása

78/2011./X.5./kt.határozat:



- Játszótér kivitelezőjével kötendő vállal-







   kozási szerződés tervezet elutasítása

79/2011./X.5./kt.határozat:



- Folyékony hulladékkezelési közszolgálta-







   tatásra együttműködési megállapodás







   megkötése

Zárt ülésen:

80-83/2011./X.5./kt.határozat:


- Szociális kérelmek elbírálása

RENDELETEK

10/2011./X.5./önkormányzati rendelet:

- Szociális ellátások helyi szabályozásáról







   szóló 5/2011./IV.4./önkormányzati ren-







   delet módosítása
11.sz. 
J E G Y Z Ő K Ö N Y 

Készült a Tikos Községi Önkormányzat Képviselő-testületének 2011. év október  hó 5.    napján 8,00 órakor a Községháza épületében (Tikos, Iskola u.16.) megtartott  rendkívüli nyilvános üléséről.

Jelen vannak:  Kónya László polgármester



 Berta József képviselő


             Bogdán Géza képviselő



 Rajkai Istvánné képviselő



 Vida Józsefné alpolgármester

Tanácskozási joggal jelen van:   Török Csilla körjegyző

Kónya László polgármester köszönti a megjelenteket, megállapítja, hogy a testület ülése határozatképes, mert a megválasztott 5 fő települési képviselőből 5 fő jelen van. Az ülést megnyitja. Javaslatot tesz a tárgyalandó napirendi pontokra. Javasolja, hogy a kiküldött meghívóval ellentétben a testület vegye fel a tárgyalandó napirendek közé 3.) Egyéb ügyek napirend tárgyalását, ugyanis több olyan dolog felmerült az összehívás óta, amelyet sürgősen meg kell tárgyalni.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

75/2011./X.5./kt.határozat:

Tikos Község Önkormányzatának Képviselő-testülete a 2011.év október hó 5-i rendkívüli ülés napirendjei közé felveszi a 3.) Egyéb ügyek napirend tárgyalását.

Határidő: azonnal

Felelős: Kónya László polgármester

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

76/2011./X.5./kt.határozat:

Tikos Község Önkormányzatának Képviselő-testülete a 2011.év október hó 5.napján tartandó rendkívüli ülésén az alábbi napirendet tárgyalja:

Napirend:

1.) Marcali Hatósági Igazgatási  Társulás Társulási Megállapodásának módosítása

Előadó: Kónya László polgármester

2.) Játszótér kivitelezőjével kötendő vállalkozási szerződés tervezet

Előadó: Kónya László polgármester
3.) Egyéb ügyek

Határidő: azonnal

Felelős: Kónya László polgármester

1.)Napirend tárgyalása
Marcali Hatósági Igazgatási  Társulás Társulási Megállapodásának módosítása
Előadó: Kónya László polgármester
(Az írásos előterjesztés jelen jkv. mellékletét képezi.)

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

77/2011./X.5./kt.határozat:

Tikos Község Önkormányzatának Képviselő-testülete a Marcali Kistérség Hatósági Igazgatási  Társulási Megállapodása módosításában foglaltakat megismerte, megtárgyalta, azt jóváhagyja.

A módosított megállapodás aláírására a polgármestert felhatalmazza.

Határidő: azonnal

Felelős: Kónya László polgármester

2.)Napirend tárgyalása

Játszótér kivitelezőjével kötendő vállalkozási szerződés tervezet

Előadó: Kónya László polgármester
(A vállalkozási szerződés tervezet jelen jkv. mellékletét képezi.)

Kónya László polgármester:

Mint az a testület ismeretes a LEADER-es pályázaton játszótér építésre pályázatot nyújtott be az Info-Datax Kft. (projektmenedzseren keresztül) az MVH-hoz az önkormányzat, a pályázat nyert. Az Info-Datax Kft-vel projektmenedzselésre kötött szerződésben a testület a Kft.-t megbízta a kivitelezéssel, tehát a jogszabályban előírt eljárás lefolytatása után a kivitelező kiválasztásával, a kivitelezés lebonyolításával. Az elmúlt pénteken küldött egy e-mail-t a Fa-Firma Kft. mint kivitelező-vállalkozó, hogy az önkormányzat azt kösse meg vele. Felvette a kapcsolatot Farkas Péterrel az Info-Datax Kft. képviselőjével, aki mint elmondta a projektmenedzsernek semminemű tudomása nem volt arról, hogy a háttérben a Fa-Firma Kft. vállalkozói szerződést kíván kötni az önkormányzattal. Az egész dolgot áttárgyalva Farkas úrral arra a megállapításra jutott, hogy mivel mindent ők bonyolítanak, és ők egyáltalán nincsenek képben a témában, valamint a Közbeszerzés szabályait sem hághatja át az önkormányzat, javasolja a vállalkozói szerződés tervezet elutasítását, és azt, hogy a szerződés ne kerüljön megkötésre.

A testület tagjai a polgármester szóbeli kiegészítésében foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

78/2011./X.5./kt.határozat:

Tikos Község Önkormányzatának Képviselő-testülete Kónya László polgármester szóbeli kiegészítésében foglaltakat megismerve, a községben megépítésre kerülő játszótér kivitelezésére a Fa-Firma Kft. által megküldött szerződés tervezetben foglaltakat elutasítja, a szerződést nem köti meg.
Határidő: azonnal

Felelős: Kónya László polgármester

3.)Napirend tárgyalása
Egyéb ügyek
3.1. Együttmüködési Megállapodás folyékony hulladék összegyűjtésére (kitermelésére), és ártalmatlanítás céljára történő elszállítására szóló közszolgáltatásról
Előadó: Kónya László polgármester

(Az írásos előterjesztés és együttműködési megállapodás tervezet jelen jkv. mellékletét képezi.)

Kónya László polgármester:

Tikosi Önkormányzat 2005. februárjában csatlakozott a Marcali Önkormányzat mint megrendelő által folyékony hulladék összegyűjtése, elszállítása, ártalommentes elhelyezése tárgyában  kötött közszolgáltatási szerződéshez abból a célból, hogy – az akkor hatályos jogszabályok keretei között – Tikos közigazgatási területén ezen közszolgáltatást ily módon biztosítsa. Az érintett közszolgáltatási szerződés 2011. december 31-vel lejár, ezért újabb időszakra szükséges a kötelező közszolgáltatást megszervezni. Tikos ezen feladatát önállóan nem tudja megoldani, ezért javasolja a testületnek az együttműködési megállapodás megkötését Marcali Város Önkormányzatával.

A képviselő-testület 5 igen szavazattal, ellenszavazat és tartózkodás nékül meghozta az alábbi határozatát:

79/2011./X.5./kt.határozat:

Tikos Község Önkormányzatának Képviselő-testülete a  következő időszakra, a Marcali Önkormányzat által szervezendő, folyékony hulladékkal kapcsolatos közszolgáltatáshoz csatlakozni kíván akként, hogy a megkötendő közszolgáltatási szerződésben szerződő félként jelenik meg, mint az illetékességi területén a közszolgáltatás kizárólagos jogosultja, illetőleg e jog átengedője. Ennek érdekében a Marcali Önkormányzat mint gesztor önkormányzat által a szerződés odaítélésére kiírandó pályázati feltételeket elfogadja. Tudomásul veszi, hogy az együttműködés a hulladékgazdálkodásról szóló 2000. évi XLIII. törvény (Hgt.) 22. § (1) bekezdésén alapul.

A polgármestert az együttműködési megállapodás aláírására felhatalmazza, valamint felkéri, hogy a testület döntéséről Marcali Város Polgármesterét értesítse.

Határidő: azonnal

Felelős: Kónya László polgármester
3.2. A szociális ellátások helyi szabályozásáról szóló rendelet módosítása
Előadó: Kónya László polgármester

(Szóbeli előterjesztés)

Kónya László polgármester:

Sajnos egyre nehezebb a községben élők megélhetése. A problémákat nagymértékben tetézi, hogy nagyon sokat tetemes közműtartozásokat halmoznak fel, és ha az önkormányzat nem tud segíteni nekik kamatmentes kölcsönnel, általában kikötik a villanyt, vizet, gázt. A visszakötés díja megint egy olyan összeg, amelyet segítség nélkül nem igazán tudnak megfizetni. Javasolja a testületnek, hogy módosítsa az 5/2011./IV.4./önkormányzati rendelet 21.§.(1) bekezdését, kerüljön bele, hogy kamatmentes kölcsönt rezsiköltség tartozások kiegyenlítésére is lehessen adni, és javasolja, hogy az összeg is kerüljön megemelésre 100.000.- Ft-ra, ez a 21.§.(4) bekezdésének módosítását érinti.
Berta József képviselő:

Egyetért a polgármester által elmondottakal, mert valóban a jelenleg hatályos rendelet nem ad arra lehetőséget, hogy a testület rezsiköltség tartozás kiegyenlítésére is adjon kamatmentes kölcsönt.

A képviselő-testület 5 igen szavazattal, ellenszavazat és tartózkodás nélkül az alábbi rendeletet alkotta:

Tikos Község Önkormányzata Képviselő-testületének
10/2011./X.5./önkormányzati rendelete
az 5/2011./IV.4./önkormányzati rendelete a 
szociális ellátások helyi szabályozásáról módosításáról

Tikos Község Önkormányzata Képviselő-testülete a szociális igazgatásról és a szociális ellátásról szóló – többször módosított – 1993.évi III.tv. (továbbiakban: Szt.) 1.§.-ának (2) bekezdésében, 10.§. (1) , 25.§.(3) b.) pontjában , 26.§.-ában, 32.§. (1), (3) bekezdésében, 35.§. (2) bekezdésében, 37.§. (1) bekezdés d.) pontjában, 37/A.§. (3) bekezdésében, 38.§.-ának (9) bekezdésében, a  43/B.§. (1) és (3) bekezdésében, 45.§. (1), (3) bekezdésében, 46.§.(1) bekezdésében, 47.§. (2), (5) bekezdésében, 48.§.,  (4) bekezdésében,  50.§.-ának(3) bekezdésében, 55/C.§.-ának (4) bekezdésében, 60.§. (3) bekezdésében, 62.§. (2)bekezdésében, 92.§.(1) bekezdésében, a 115.§. (3) bekezdésében, a 132.§. (4)bekezdésében kapott felhatalmazás alapján, a helyi önkormányzatokról szóló 1990.évi LXV.tv. 8.§.(1) bekezdésében meghatározott feladatkörében eljárva a következőket rendel el:

1.§.

Az 5/2011./IV.4./önkormányzati rendelet 21.§.(1) bekezdése helyébe az alábbi rendelkezés lép:

“(1)  A létfenntartást veszélyeztető, rendkívüli élethelyzetbe került  személyek részére, a veszélyhelyzet  (elemikár stb.) megszüntetésére, valamint felügyelemlett rezsitartozások rendezésére - amennyiben önerőből rendezni nem képes személyről van szó) átmeneti segély nyújtható pénzintézeti tevékenységnek nem minősülő kamatmentes kölcsön, vagy vissza nem térítendő támogatás formájában.”

2.§.

Az 5/2011./IV.4./önkormányzati rendelet21.§.(4) bekezdése helyébe az alábbi rendelkezés lép:

“(4)A kamatmentes visszatérítendő, illetve vissza nem térítendő formában nyújtható támogatás évente egy alkalommal adható – maximum 100.000.-  Ft-ig terjedő összegben, amelynek fedezetét a képviselő-testület az éves költségvetésében a szociális juttatások kiadásnem alatt biztosítja.”

Záró rendelkezések

3.§.

(1) E rendelet a kihirdetést követő napon, 2011.év október hó 6.napján lép hatályba.

(2)A rendelet kihirdetéséről a körjegyző gondoskodik az SZMSZ-ben meghatározottak szerint.

Az Európai Unió jogának való megfelelés

4.§.

E rendelet a Magyar Köztársaságnak az Európai Unióhoz történő csatlakozásáról szóló szerződés kihirdetéséről szóló 2004.évi XXX.tv.-vel összhangban az Európai Közösségek jogszabályaival összeegyeztethető szabályozást tartalmaz.

3.3. Zárt ülés elrendelése
A képviselő-testület egyhangúlag a továbbiakban tárgyalandó ügyekre – jellegük miatt – zárt ülést rendel el.
k.m.f.t.

Kónya László








             Török Csilla
polgármester









 körjegyző

